Gammeldags fastelavnsboller - Mad - Inspiredbykids
404 500 activities email envelope facebook fashion food google homeicon-closeicon-externalicon-moreinstagram logo nameit pinterest quote rsstravel twitter youtube #inspiredbykids
Om Inspired by Kids
Opskrift på gammeldags fastelavnsboller
”Boller op, boller ned, boller i min mave” – fastelavnsboller er et hit herhjemme hos os. Blot tanken om, at der gemmer sig en hemmelighed inde i bollen, er fortryllende for alle barnlige og nysgerrige sjæle. Jeg husker tydeligt fornemmelsen af min oldemors hjemmebagte fastelavnsboller, og hvordan fyldets sødmefulde overraskelse åbnede sig efter den første bid. Her får du opskriften på Oldemors Søde Fastelavnsboller.
Af Inger Marie Hahn Møller
Hjemme på min mors køkkenhylde finder jeg en slidt, gammel notesbog. Jeg åbner den nysgerrigt og ser, at det er en slags ringbind med gammeldags, sirligt maskinskrevne ark. Jeg bladrer rundt i bogen og bliver klar over, at det er en samling af opskrifter. Opskrifter, som min oldefar – skoleinspektøren – pertentligt skrev ind på sin skrivemaskine engang i slutningen af 60’erne.
Det er min oldemors opskriftsamling, og med ét er jeg igen en lille pige med rottehaler, plaster på knæet og saftevandsplet på kjolen, der sidder i sofaen i den fine stue hos oldemor. Her er meget stille, og jeg ved godt, at der hersker andre regler her. Så jeg er også helt stille, og jeg lader mine øjne glide rundt i stuen henover malerierne på væggene, potteplanterne i vindueskarmene, blondegardinerne og det rillede betræk på sofaen.
Jeg husker stadig helt tydeligt det hele. Og jeg husker duftene – de søde dufte fra oldemors køkken. Især fastelavnsbollerne var en himmerigsmundfuld. Tilbage i min mors køkken tænker jeg, at dem må jeg bage selv – til pigerne. Og så går vi i gang.
Nu hedder den slags fastelavnsboller bare Oldemors Søde Fastelavnsboller herhjemme hos os. Pigerne elsker dem selvfølgelig lige så meget, som jeg selv gjorde – og indrømmet synes jeg stadig, de smager barnligt vidunderlige.
Så hvert år i februar er vi i køkkenet sammen – og hvis ungerne ikke orker være med i hele processen, synes de i hvert fald, det er sjovt at være med til at rulle dejen ud, fylde marcipanen i og pynte med den søde hindbærkompot. Og så selvfølgelig at være med til at smage. Oldemors Søde Fastelavnsboller smager allerbedst, når de er nybagte – men de kan sagtens fryses ned og lunes på en grå februardag, der trænger til lidt ekstra fastelavnsmagi. Opskrift på Oldemors Søde Fastelavnsboller
Start med hindbærkompotten. Kom de frosne bær i en gryde og lad dem tø op under svag varme. Skrab vaniljekornene ud af stangen og bland dem i sammen med sukkeret. Lad kompotten småsimre, indtil den tykner. Stil den til side, og lad den afkøle. Hvis du ikke har så meget tid, kan du sagtens bruge et glas købt hindbærsyltetøj.
Lav imens dejen ved at opløse gæren i mælken. Smuldr med fingrene smørret ud i melet og bland kardemommen heri. Rør æg og sukker ud i melet, og ælt melblandingen og mælkeblandingen godt sammen til en smidig dej. Rul med det samme dejen ud til en firkant på ca. ½ cm tykkelse, og skær den ud i ca. 16 stykker.
Del marcipanen i 16 små kugler og læg en på hvert dejstykke. Fold hjørnerne af dejen ind over fyldet og luk godt til, så marcipanen ikke løber ud. Sæt bollerne på en bageplade med sammenføjningerne nedad og lad dem hæve lunt ca. 5 minutter.
Pensl med sammenpisket æg og tryk nu en lille fordybning med fingeren i hver bolle uden at trykke hul. Fyld en lille klat hindbærkompot i fordybningen, og lad bollerne hæve 20-25 minutter. Bag ved 250 grader i ca. 12 minutter.
Oldemors Søde Fastelavnsboller kan fryses og lunes. Du kan pynte dem med et drys flormelis eller blot spise dem, som de er. Der er rigeligt hindbærkompot, men resten smager dejligt på havregrød eller yoghurt.
Sunde madpakker: Inspiration til en nem madpakke
Det kan godt lade sig gøre at lave en nem madpakke, der både er sund og hitter hos børnene. Her får du opskrifter.
Sunde madpakker: Inspiration til en lækker madpakke
Hvad indeholder en lækker madpakke? Her får du barnets ærlige mening og gode opskrifter.
Is-test: Børn kårer sommerens bedste sodavandsis
Fire kendte sodavandsis er til vurdering i en is-test, hvor ekspertpanelet på mellem 4 og 10 år giver deres ærlige mening.
Ugens 3 hurtige: Hjemmelavet is
Hjemmelavet is er det bedste på en varm sommerdag! Få opskrifter på 3 lækre ispinde, I nemt kan lave selv.
Sommer-madplan: Nem og hurtig aftensmad på 20 minutter
Sommertid er legetid, også om aftenen. Her er 5 bud på nem og hurtig aftensmad, I kan tage med ud på en sommeraften.
Børn og smag: Blodappelsin smager ikke af blod
Martha på 7 år vurderer nøje smagen af citrusfrugter – især blodappelsin. I serien om børn og smag er vi nået til det sure.
Tips til den gode familieferie - hjemme eller under fjernere himmelstrøg.
Test af koldskål: Den bedste koldskål i børnehøjde
Sommer er lig med koldskål. Men hvilken færdiglavet koldskål fra køledisken er den bedste? Seksårige Emil smager, bedømmer og serverer svaret.
Smagen af sommer: Opskrifter med bær
Friske bær er smagen af sommer. Få nemme opskrifter med bær, som du kan lave med ungerne – og inspiration til andre himmerigsmundfulde med bær.
Børnevenlige grill-opskrifter: Mad på spyd
Grillsæsonen er over os, men hvilke grill-opskrifter skal vi kaste os over, hvis det skal være børnevenligt, let og lækkert? Få inspiration lige her.
Få sidste nyt fra Inspired by Kids og gode tilbud fra name it serveret direkte i din indbakke.
På Inspired by Kids får du idéer til små stykker hverdags-nærvær, der samler familien, og hjælper dig med at finde eventyret og kreativiteten frem i en travl hverdag med børn.
I næsten 30 år har name it designet tøj, der giver ethvert barn mulighed for at udtrykke sin egen personlighed. Tag et kig på vores aktuelle kollektioner.
Cookies.. det er da noget, man spiser? Ja. Men det er også noget, vi bruger for hele tiden at kunne gøre sitet her bedre. Cookies fortæller os nemlig lidt om, hvordan du bruger Inspired by Kids, og det gør det muligt for os at tilpasse indholdet. Du kan læse meget mere om cookies, og hvordan du sletter dem her. Ok
Inspired by Kids lukker – vi håber, du har haft lejlighed til at finde inspiration til gode oplevelser i hverdagen med børn.
Du kan stadig finde inspiration og købe kvalitetsbørnetøj til gode priser i vores webshop på nameit.dk.
Hvis du har spørgsmål eller kommentarer, er du velkommen til at skrive til os på name-it@bestseller.com
De bedste hilsner name it